লালাখাল

‘লালাখাল’ সিলেটের জৈন্তাপুর উপজেলায় একটি পর্যটন এলাকা এবং গুরুত্বপূর্ণ স্থান। লালাখালের পাশ দিয়ে প্রবাহিত হয়েছে সারি গোয়াইন নদী। সেই নদীতে অসংখ্য বাঁক রয়েছে। নদীটির কূলে পাহাড়ি বন, চা-বাগান এবং নানা প্রজাতির বৃক্ষরাজি রয়েছে। 

 বিবরণ 
ভারতের চেরাপুঞ্জির ঠিক নিচেই লালাখালের অবস্থান। চেরাপুঞ্জি পাহাড় থেকে উৎপন্ন এই নদী বাংলাদেশের মধ্য দিয়ে প্রবাহিত। লালাখালের পানি নীল। মুলতঃ জৈন্তিয়া পাহাড় থেকে আসা প্রবহমান পানির সাথে মিশে থাকা খনিজ এবং কাদার পরিবর্তে নদীর বালুময় তলদেশের কারনেই এই নদীর পানির রঙ এরকম দেখায়। লালাখাল নদীতে অসংখ্য বাঁকের দেখা মেলে। 

 ইতিহাস 
এ নদী দিয়েই পর্যটক ইবনে বতুতা বাংলাদেশে এসেছিলেন। জায়গাটার নামের সঙ্গে ‘খাল’ শব্দ যুক্ত হলেও এটি মূলত একটা নদীরই অংশ। নদীর নাম সারি। কেননা, চেরাপুঞ্জি পাহাড় থেকে বেয়ে আসা পানি গড়িয়ে চলেছে লালাখাল দিয়ে। লালাখালকে কেন লালাখাল বলা হয়, তা জানা যায়নি। 

 পবিবেশ বিপর্যয় 
সরকারি বিধিনিষেধের তোয়াক্কা না করায় উদ্ভিদবৈচিত্র্যকে করে তুলেছে হুমকির সম্মুখিন। এছাড়া অনুমোদনহীনভাবে পাথর উত্তোলন নদী এবং নদী অববাহিকার ভূমিকে হুমকির সম্মুখিন করেছে। এলাকার প্রভাবশালীদের হস্তক্ষেপে বিপুল পরিমাণ গাছ কেটে ফেলার কারণে প্রায়ই সেখানে নানা রোগব্যাধির প্রকোপ লক্ষ্য করা যায়। তাছাড়া উজান থেকে নেমে আসা পাথর আর বালুতে সয়লাব হয়ে যাওয়ায় নদীর নাব্যতা কমে গেছে। ফলে হঠাৎই উজান থেকে নেমে আসা ঢলে ক্ষতিগ্রস্ত হয় নিকটবর্তি অঞ্চলের মানুষের জীবন-জীবিকা। নিষিদ্ধ বোমা মেশিনে পাথর তোলায় বাঁধের এই দশা?, নিজস্ব প্রতিবেদক, সিলেট; "বিশাল বাংলা", পৃষ্ঠা ৫, দৈনিক প্রথম আলো; প্রকাশকাল ৩ জুলাই ২০১২; সংগ্রহের তারিখ ৯ জুন ২০১৯।

চিত্রশালা

 আরো দেখুন 
 বাংলাদেশের দর্শনীয় স্থানসমূহ
 পাংতুমাই
 কৈলাশটিলা
 মালনি ছড়া চা বাগান
 ড্রিমল্যান্ড পার্ক

 তথ্যসূত্র 

বহিঃসংযোগ

 লালাখাল : জেলা তথ্য বাতায়ন।
 দর্শনীয় স্থান সিলেট | বাংলাদেশ জাতীয় তথ্য বাতায়ন 

বিষয়শ্রেণী:সিলেট জেলার দর্শনীয় স্থান
বিষয়শ্রেণী:জৈন্তাপুর উপজেলা
বিষয়শ্রেণী:বাংলাদেশের দর্শনীয় স্থান